***NAVODILA ZA IZDELOVANJE HERBARIJA***

1. KAJ JE HERBARIJ?

Herbarij je zbirka na poseben način posušenih in z ustreznimi podatki opremljenih rastlin. Pod »posebnim načinom sušenja« razumemo sušenje stisnjenih rastlin. Tako posušene rastline so po videzu zelo podobne svežim rastlinam.

2. PRIPRAVA NA DELO

**2.1 Kje nabiramo rastline?**

Vsak učenec si izbere območje na katerem bo zbral **10 vrst spomladanskih rastlin (navedene v prilogi)**.

**2.2 Izbiranje rastlin**

Za herbarij izberemo rastline, ki:

* jih je na območju dovolj (več primerkov iste vrste) ,
* v času nabiranja cvetijo
* ne sodijo med redke in ogrožene vrste ali pa so gojene npr. nabrane na vrtovih, parkih **(TEH NE NABIRAMO!)**
* pri izbiri rastline , ki jo bomo nabrali, poiščemo rastlino, ki je razvita in ni poškodovana ( pokošena, pohojena, objedena)

**2.3 Nabiranje rastlin**

Pri nabiranju potrebujemo **pripomoček**, **s katerim rastline lahko izkopljemo** (npr. močna ozka lopatka, ali star nož z močnim rezilom) in nekaj, **kamor rastline vlagamo** (npr. trda mapa) in pripomoček za prenašanje (npr. vrečka). Paziti moramo, da rastlin v vrečko ne natlačimo preveč in da daljše rastline že ob nabiranju prepognemo na takih mestih, da bodo ob vlaganju v herbarij primerne velike.

**Praviloma nabiramo CELE RASTLINE , torej s koreninami, steblom, listi in cvetom (prisotni so vsi rastlinski organi). S korenin odstranimo prst. RASTLINE NABIRAMO TAKRAT, KO SO SUHE (ne po dežju, sredi dneva)**

Poleg tega na terenu potrebujemo še pisalo, beležko, določevalni slikovni ključ, da si zapišemo osnovne podatke, ki jih potrebujemo pri **pisanju etikete**

**2.4 Izdelava herbarijske etikete**

Herbarijska etiketa naj vsebuje naslednje podatke:

**IME VRSTE (slovenski in latinski izraz):**

**DRUŽINA:**

**NAHAJALIŠČE:**

**DATUM NABIRANJA:**

**NABIRALEC IN DOLOČEVALEC:**

**MALI ZVONČEK (Galanthus nivalis)**

**NARCISOVKE**

**Pivka, travnik nad pokopališčem**

**12. 03. 2020**

**Mojca Novak**

* 1. **Sušenje rastlin**

Rastline sušimo med polami navadnega **časopisnega papirja (ne uporabljamo papirja iz revij in reklamnih letakov. Ta papir ima posebno prevleko in ne vpija dobro vlage, ki se izloča iz rastlin)**. Pri uporabi časopisnega papirja ne vzamemo enojnih pol, temveč vsaj **5 listov časopisnega papirja** . Med takšne pole položimo rastlino in pazimo, da jih čimbolj enakomerno razporedimo po vsej površini in poravnamo. **Nastali kup obtežimo** (zadostujejo že večje, težje knjige). Prve tri dni sušenja rastlin je potrebno časopisni papir menjavati vsak dan, ko se rastline delno posušijo, pa na dva ali tri dni. Hitrost sušenja je odvisna od pogostosti menjavanja navlaženega časopisnega papirja s suhim. Če sušilnega papirja ne menjavamo dovolj pogosto, začnejo rastline plesneti. Da je rastlina suha, spoznamo po tem, da postane krhka in na otip ni več mrzla ( 10 – 14 dni).

**2.6 Končno oblikovanje herbarijskih pol**

Posušeno rastlino prilepimo na **belo polo papirja A4** formata (manjša rastlina) **ali na A3** (večje rastline). Rastlino prilepimo z lepilnim trakom na **2 ali 3 mestih .**

**Etiketo prilepimo desno spodaj!**

**Seznam spomladanskih rastlin (nabiranje v marcu in aprilu)**

* **mali zvonček**
* **veliki zvonček (kronica)**
* **dišeča vijolica**
* **trobentica (brezstebelni jeglič)**
* **dišeči teloh**
* **navadni jetrnik**
* **navadni pljučnik**
* **spomladanski žafran**
* **navadna marjetica**
* **podlesna vetrnica**
* **navadni kosmatinec**
* **navadni kopitnik**
* **navadno tevje**

**Seznam rastlinskih vrst (nabiranje konec aprila, v maju in juniju)**

**●ripeča zlatica ● travniška kadulja ●škrlatnordeča mrtva kopriva ●travniška ivanjščica ● črna detelja ● pravi ranjak**

**● navadni plešec ● navadna pokalica ● cipresasti mleček**

**● navadni jagodnjak ● plazeča detelja ● ozkolistni trpotec**

**● mandljevolistni mleček ● travniška kozja brada ● navadna migalica**

**● navadni gadovec ● razprostrta zvončica ● navadni glavinec**

**● njivsko grabljišče ● navadna kislica**

**● veliki trpotec ● navadna pasja trava**